貧家連歲蠶荒今年尤甚，妻孥有號寒之患每欲以酒自寬酒惡竟不能醉拙於生事殊可笑也表弟萬大年家蠶熟酒醇有足樂者因思舊詩有剩栽桑柘教妻蠶句遂和以寄之
作者：王十朋
朝代：宋

paragraphs: 年踰四十尚何堪，愈老生涯愈不諳。
何以代耕猶未仕，初無可樂誤爲男。
號寒兒訝桑條沃，飲酒賓嫌蜜汁甘。
堪羨通家萬公子，細君善釀更能蠶。